PRITARTA

 Vilniaus rajono savivaldybės tarybos

 2018 m. kovo 30 d.

 sprendimu Nr. T3-68

**VILNIAUS R. BEZDONIŲ JULIJAUS SLOVACKIO GIMNAZIJOS**

 **DIREKTORĖS VESLAVOS VOINIČ**

**2017 METŲ VEIKLOS ATASKAITA**

2018-03-14

Bezdonys

1. GIMNAZIJOS PRISTATYMAS

 Vilniaus r. Bezdonių Julijaus Slovackio gimnazija yra savivaldybės biudžetinė įstaiga, vykdanti formaliojo pradinio, pagrindinio, akredituota vidurinio ugdymo ir neformaliojo švietimo programas. Ugdymas organizuojamas lenkų kalba. Informacija apie gimnazijos veiklą skelbiama internetinėje svetainėje <http://www.slovackio.vilniausr.lm.lt>.

Gimnazijos direktorė Veslava Voinič, vadybinis stažas – 20 metų, II vadybinė kategorija.

 Gimnazija turi savo vėliavą, himną, emblemą, ženkliuką, uniformą.

Gimnazijoje puoselėjamos tradicijos (Rugsėjo 1-osios šventė, Mokytojų diena, Motinos diena, Kalėdiniai susitikimai, Senelių šventė, Šimtadienis, Užgavėnės ir kt.). Mokinių asmeninėms, socialinėms, edukacinėms kompetencijoms ugdyti organizuojamas neformalusis švietimas: choras „Nuta“ savo veikla garsino gimnaziją per tėvų susirinkimus, Bezdonių miestelio renginius; dramos būrelis „Skrzat“ savo vaidinimus irgi pristatė per gimnazijos bei Bezdonių miestelio renginius, dalyvavo Respublikiniame mokyklinių teatrų festivalyje; veikia šiuolaikinių šokių studija, anglų kalbos, futbolo bei teniso būreliai. Neformaliojo ugdymo užsiėmimus po pamokų organizuoja gimnazijos mokytojai. Neformaliojo švietimo veiklai buvo skirta 19 valandų. 36 proc. mokinių lankė už gimnazijos ribų menų, sporto mokyklas, užsiėmimus pagal NVŠ programas. Gimnazijoje 2017 metais buvo organizuojamos dvi NVŠ programos: dramos programa „Kaukė“ ir informacinių technologijų programa „Robotika“.

1. GIMNAZIJOS ORGANIZACINĖ STRUKTŪRA IR VALDYMAS

Gimnazijai vadovauja direktorius. Veiklą koordinuoja direktoriaus pavaduotojas ugdymui, direktoriaus pavaduotojas ūkio reikalams. Gimnazija savo veiklą grindžia Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, Vilniaus rajono savivaldybės tarybos sprendimais, Vilniaus rajono savivaldybės administracijos direktoriaus įsakymais ir kitais teisės aktais, gimnazijos nuostatais.

**Gimnazjos savivaldos, darbo grupės:** Gimnazijos taryba, Mokytojų taryba,

Metodinė taryba, Kalbų ir socialinių mokslų metodinė grupė, Tiksliųjų ir gamtos mokslų metodinė grupė, Meninio, dorinio ugdymo bei kūno kultūros metodinė grupė, 5 – 8, I-IVG klasių auklėtojų metodinė grupė, Pradinio ugdymo metodinė grupė, Mokinių taryba, Tėvų komitetas, Vaiko gerovės komisija, Profesinio orientavimo darbo grupė, Gimnazijos veiklos kokybės įsivertinimo darbo grupė, Viešųjų pirkimų komisija, Inventorizacijos komisija, Mokytojų ir pagalbos mokiniui specialistų atestacijos komisija, Internetinės svetainės kūrimo darbo grupė, Ekstremalių situacijų valdymo darbo grupė.

**Bendras darbuotojų skaičius** – 41.

**Pedagoginių darbuotojų skaičius** – 25**,** iš jų:

* mokytojai – 23;
* pagalbos mokiniui specialistai **–** 2: psichologas, logopedas

Gimnazijoje dirba visuomenės sveikatos priežiūros specialistas, mokytojo padėjėjas.

Bibliotekos – skaityklos veiklą organizuoja bibliotekininkas. Organizuojamas 1-5 klasių mokinių, laukiančių autobuso, užimtumas po pamokų.

3. KVALIFIKACIJOS TOBULINIMAS

3.1. GIMNAZIJOS VADOVŲ KVALIFIKACIJOS TOBULINIMAS:

|  |  |  |  |  |
| --- | --- | --- | --- | --- |
| Metai | Direktoriaus kvalifikacijos tobulinimo dienų skaičius | Direktoriaus pavaduotojo/-ų ugdymui kvalifikacijos tobulinimo dienų skaičius | Vidutiniškai tenkančių kvalifikacijos tobulinimo dienų skaičius 1 vadovui | Pastabos |
| 2016 | 11 | 9 | 10 | - |
| 2017 | 5 | 10 | 7,5 | - |

3.2. PEDAGOGŲ KVALIFIKACIJOS TOBULINIMAS

2016 m. – 5 ir daugiau dienų tobulino savo kvalifikaciją 85 proc. pedagogų;

2017 m. – 5 ir daugiau dienų tobulino savo kvalifikaciją 87 proc. pedagogų.

2 proc. padaugėjo pedagogų aktyviai tobulinančių savo kvalifikaciją.

|  |  |  |  |  |
| --- | --- | --- | --- | --- |
| Metai | Pedagogų kvalifikacijai tobulinti skirta lėšų (Eur) | Pedagogų kvalifikacijai tobulinti panaudota lėšų (Eur)  | Pedagogų kvalifikacijai tobulinti panaudotų lėšų procentas (%) | Pastabos |
| 2016 | 1179,00 | 1179,00 | 100 % | - |
| 2017 | 1669,00 | 1519,00 | 91 % | - |

**Pedagogų kvalifikacijos tobulinimo kompetencijų įgijimo formos:**

Mokytojai ir gimnazijos vadovai planuoja asmeninio meistriškumo augimą ir jo atkakliai siekia. Jie mokosi pasinaudodami įvairiomis galimybėmis: savo mokykloje su kolegomis ir iš jų, su mokiniais ir iš jų, per informacinius ir socialinius kolegialaus mokymosi tinklus, kursuose, seminaruose, išvykose ir kt. Organizuoti kvalifikacijos tobulinimo seminarai: „Streso valdymas“, „Mokymo metodų taikymas dirbant su specialiųjų poreikių turinčiais mokiniais“.

**Individualus tobulinimas** – siekiant įgyti pedagogo kvalifikaciją, istorijos mokytoja Ksenija

Osipovič studijuoja pedagogiką Vilniaus universitete. Pradinio ugdymo mokytoja, Ana Fedorovič studijuoja Lietuvos edukologijos universitete anglų kalbos filologiją, bibliotekininkė Justyna Šumska studijuoja lenkų kalbos filologiją Lietuvos edukologijos universitete.

**Specializuoti kursai, seminarai** – 100 proc. vadovų, mokytojų ir pagalbos mokiniui specialistų 2017 metais dalyvavo kvalifikacijos tobulinimo kursuose, seminaruose. Pedagogai tobulino savo kvalifikaciją, atsižvelgdami į 2017 metų gimnazijos veiklos plano iškeltus tikslus bei uždavinius, 2015-2017 metų gimnazijos strateginio plano tikslus ir uždavinius bei mokytojų 2017 metų veiklos tobulinimo planų uždavinius.

**Viešoji nedarbinė veikla** - 100 proc. vadovų, mokytojų ir pagalbos mokiniui specialistų dalyvavo Olweus prevencinėje programoje; 18,6 proc. mokytojų bei pagalbos mokiniui specialistų dalyvavo 1-5 klasių mokinių vasaros poilsio stovykloje „Varpelis“; pradinio ugdymo mokytojai kartu su mokiniais dalyvavo projekte „Apibėk mokyklą“, 15 proc. pedagogų dalyvavo Tarptautiniame projekte „Patriotyczne impresje“, 30 proc. mokytojų dalyvavo Tarptautiniame projekte „Pažink Varšuvą”, 100 proc. mokytojų dalyvavo gimnazijos projekte „Ką žinai apie Lietuvą?“.

4. MOKINIAI (SKAIČIUS, KOMPLEKTAI)

Gimnazijoje 2017 m. pabaigoje buvo sukomplektuota 12 klasių komplektų, mokėsi 130 mokinių. Mokinių skaičius, palyginus su 2016 m., liko nepakitęs.

4.1. SPECIALIŲJŲ UGDYMOSI POREIKIŲ TURINČIŲ MOKINIŲ SKAIČIUS:

2016 m. mokėsi 10 specialiųjų ugdymosi poreikių turinčių mokinių, t. y. 7,7 procentų;

2017 m. mokėsi 12 specialiųjų ugdymosi poreikių turinčių mokinių, t. y. 9,2 procentų.

5. MOKYKLOS VEIKLOS REZULTATAI

5.1. MOKINIŲ, BAIGUSIŲ PAGRINDINIO UGDYMO PROGRAMĄ IR ĮGIJUSIŲ PAGRINDINĮ IŠSILAVINIMĄ, SKAIČIUS:

|  |  |  |  |
| --- | --- | --- | --- |
| Metai | Mokinių, baigusių pagrindinio ugdymo programą, skaičius | Mokinių, baigusių pagrindinio ugdymo programą, procentas (%) | Pastabos |
| 2016 | 12 | 100 % | - |
| 2017 | 8 | 100 % | - |

5.2. MOKINIŲ, BAIGUSIŲ PAGRINDINIO UGDYMO PROGRAMĄ, TOLIMESNIS MOKYMASIS:

|  |  |  |  |  |  |  |
| --- | --- | --- | --- | --- | --- | --- |
| Metai | Mokinių skaičius | Tęsia mokymąsi: | Iš jų vidurinėse mokyklose ir gimnazijose | Iš jų profesinėse mokyklose | Dirba | Nesimoko ir nedirba |
| 2016 | 12 | 12 | 11 | 1 | - | - |
| 2017 | 8 | 8 | 8 | - | - | - |

5.3. MOKINIŲ, BAIGUSIŲ VIDURINIO UGDYMO PROGRAMĄ IR ĮGIJUSIŲ VIDURINĮ IŠSILAVINIMĄ, SKAIČIUS:

|  |  |  |  |  |
| --- | --- | --- | --- | --- |
| Metai | Mokinių, baigusių vidurinio ugdymo programą, skaičius | Mokinių, įgijusių vidurinį išsilavinimą, skaičius | Mokinių, įgijusių vidurinį išsilavinimą, procentas (%)  | Pastabos |
| 2016 | 17 | 17 | 100 % | - |
| 2017 | 15 | 15 | 100 % | - |

Pasiekėme, kad per 2016-2017 mokslo metus 100% 12 klasės mokinių baigė vidurinio ugdymo programą bei įgijo vidurinį išsilavinimą. Nėra mokinių, paliktų kartoti programą. Iš 15 abiturientų – 5 studijuoja aukštosiose mokyklose, 6 įstojo į profesines mokyklas

Tolesnės abiturientų veiklos palyginimai:

* 2016 m. 53 proc. abiturientų tęsia mokymąsi;
* 2017 m. 73 proc. abiturientų tęsia mokymąsi.

**2017 metų valstybinių brandos egzaminų rezultatai:**

Geriausiai 2017 m. mokiniai išlaikė užsienio kalbos (rusų) brandos egzaminą. A. Asimovič gavo 98 taškus, užsienio klabos (anglų) egzamine gautų taškų vidurkis 2017 m. sudarė 42 taškai. 2017 m. pagerėjo istorijos brandos egzamino rezultatai. Istorijos egzamino taškų vidurkis 2017 m. sudarė 50 taškų, o 2016 m. – 36 taškai. 2017 m., palyginus su 2016 m., mokiniai prasčiau išlaikė matematikos bei lietuvių kalbos ir literatūros brandos egzaminus.

**Mokinių pasiekimai ir pažanga**

Gimnazijoje buvo analizuojami, apibendrinami atskirų ugdymosi laikotarpių mokinių pasiekimai ir pažanga. 40 % 5 – IVG klasių mokinių 2016-2017 mokslo metus baigė labai gerai ir gerai. (t.y. 14,7 % mokinių mokėsi labai gerai, 25,3 % - gerai). Mokinių ir gimnazijos pasiekimais remiamasi informuojant tėvus apie ugdimosi pasiekimus ir kokybę. Ne buvo mokinių turinčių nepatenkinamus metinius įvertinimus.

Mokytojai analizavo mokinių bandomųjų egzaminų, kontrolinių darbų, nacionalinio mokinių pasiekimų patikrinimo rezultatus, numatė priemones mokymosi rezultatams gerinti.

**Laimėjimai olimpiadose, konkursuose:**

Tarptautiniuose edukaciniuose konkursuose:

* matematikos konkursas ,,Z matematyką prze swiat“ – I vieta, A. Kovalevska (8 kl.);
* matematikos konkursas,,Kengūra“ – 10 mokinių iš 5 –IIG kl. pateko į 50 geriausių

mokinių Lietuvoje;

* informacinių technologijų konkursas ,,Bebras“ (5 –IVG kl. mokiniai) – M.

Ravluškevič (6 kl.) – 4 vieta Vilniaus rajone.

Respublikiniuose:

* edukacinis konkursas ,,Olimpis 2017“ lietuvių kalbos ir literatūros, anglų k., geografijos, istorijos, biologijos,

fizikos, matematikos, informacinių technologijų;

* XXVIII Lenkų kalbos ir literatūros olimpiada – D. Gudanec (IIIG kl.);
* Lietuvos 11 kl. mokinių anglų kalbos olimpiada – D. Gudanec (IIIG kl.) 40 tarp 80 dalyvių;
* geografijos konkursas ,,Mano gaublys“ – 6-8 kl. mokiniai.

Rajoniniai:

* Vilniaus rajono 11 kl. mokinių anglų kalbos olimpiada – I vieta - D. Gudanec (IIIG kl.);
* XXVIII Lenkų kalbos ir literatūros olimpiada – D. Gudanec (IIIG kl.) – laureatas;
* rajoninis tikybos konkursas ,,Dobrzy jak chleb“ – II vieta, mokinių komanda;
* konkursas ,,Paraidžiui“ – II vieta E. Belkevič (3 kl.);
* rajoninės futbolo varžybos - mergaičių komanda – II vieta;
* rajoninės stalo teniso varžybos - mergaičių komanda – II vieta.

**Projektinė veikla:**

Didelį dėmesį kartu su pedagogų darbo grupėmis skyrėme projektinei veiklai. 2017 metais gimnazijoje vykdyti projektai, programos:

1. ES projektas „Mokyklų aprūpinimas gamtos ir technologinių mokslų priemonėmis“ –

koordinatorė J. Šumska.

1. Tarptautinis projektas, finansuotas Lenkijos Respublikos, „Pažink Varšuvą” –

koordinatorė E. Klimaševskaja.

1. Tarptautinis projektas, finansuotas Lenkijos Respublikos, „Impresje  patriotyczne” –

koordinatorė O. Krasodomska.

1. Respublikinis sporto projektas „Apibėk mokyklą“ – koordinatorė A. Fedorovič.
2. Respublikinis prevencinis projektas „Be iliuzijų“- koordinatorė A. Ogar.
3. Respublikinis prevencinis projektas „Mokiniai mokiniams“- koordinatorė A. Ogar.
4. Mokyklos mikroklimato kūrimo projektas ,,Saugios aplinkos kūrimo Olweus programos

pagrindais“ – koordinatorė L. Gajevska.

1. Sveikos gyvensenos ugdymo projektas ,,Sveikatos ir lytiškumo ugdymas bei rengimas

šeimai“ – koordinatorė A. Ogar.

1. Sveikos gyvensenos ugdymo projektas ,,Graži šypsena“ – koordinatorė E. Karpovič.
2. Mokyklinis projektas, finansuotas Lenkijos Respublikos, „Sportas- tai sveikata“–

koordinatorė A. Fedorovič.

1. Mokyklinis lietuvių kalbos projektas „Ką žinai apie Lietuvą?“- koordinatorė A. Rynkun.
2. Mokyklinis matematikos projektas, finansuotas Lenkijos Respublikos, „Początkujący znawca matematyki“ - koordinatorė L. Latyševič.
3. 1-5 klasių Vaikų vasaros poilsio socializacijos programos projektas „Varpelis“,

finansuotas Vilniaus rajono savivaldybės administracijos lėšomis, skirtas 1-5 klasių mokiniams – koordinatorė A. Fedorovič.

1. Pieno produktų vartojimo vaikų ir švietimo įstaigose paramos programa.
2. Vaisių vartojimo skatinimo mokyklose programa.

**Gimnazija Bezdonių miestelio bendruomenei organizavo renginius:**

Sporto šventę, Žiemos šventę, Pavasario koncertą, skirtą Motinos dienai, koncertą, skirtą gimnazijos choro „Nuta“ jubiliejui paminėti, renginį, skirtą gimnazijos patrono vardo suteikimo 20-mečiui paminėti, akciją „Padovanok Kalėdų dovanėlę“, projektų „Pažink Varšuvą“, „Patriotinės impresijos“, „Apibėk mokyklą“, „Ką žinai apie Lietuvą?“, pristatymus.

Siekiant įgyvendinti gimnazijos 2017 metų tikslus, buvo daug dėmesio skirta mokinių karjeros planavimo tobulinimui.

Profesinio orientavimo darbo grupė veiksmingai vykdė mokinių karjeros ugdymą. Organizavo išvykas į aukštąsias, profesines mokyklas, Karjeros savaitę. Profesinis orientavimas buvo integruotas į mokomuosius dalykus. Mokiniai, dalyvaudami išvykose ar užsiėmimuose, susitikimuose gimnazijoje, turėjo galimybę susipažinti su mokymosi įstaigų pasiūlymais, pažinti įvairių profesijų darbo aspektus, taip pat buvo skatinami kurti savo verslą. Verslumo skatinimas ar streso valdymas tai nauji užsiėmimai, kurie ragina mokinius išbandyti save naujoje veikloje, plečia mokinių akiratį ir gebėjimus.

6. NEMOKAMAI MAITINAMŲ MOKINIŲ SKAIČIUS:

|  |  |  |  |
| --- | --- | --- | --- |
| Metai | Nemokamai maitinamų mokinių skaičius | Nemokamai maitinamų mokinių procentas (%)  | Pastabos |
| 2016 | 40 | 31,6 % | - |
| 2017 | 25 | 19,2 % | - |

7. MOKINIŲ PAVĖŽĖJIMAS:

Gimnaziją lanko mokiniai iš Bezdonių kaimo, miestelio, Ąžuolinės, Tapelių, Bliūdikalnio, Arvydų, Skersabalių, Raudondvario, Kabiškių, Sužionių kaimų. Į mokyklą ir atgal mokiniai buvo vežami reisiniu autobusu bei mokykliniu mikroautobusu.

|  |  |  |  |  |  |
| --- | --- | --- | --- | --- | --- |
| Metai | Mokinių, gyvenančių toliau kaip 3 km nuo mokyklos, skaičius | Mokinių, gyvenančių toliau kaip 3 km nuo mokyklos, procentas (%)  | Mokinių, pavežamų geltonaisiais, mokykliniais autobusais, skaičius ir (%) | Mokinių, pavežamų kitu transportu, skaičius:1) spec. reisais,2) maršrutiniais autobusais,3) kitu transportu | Pastabos |
| 2016 | 61 | 47 % | 12 | 9,2 % | - | 49 | - | - |
| 2017 | 63 | 48,5 % | 21 | 16,2 % | - | 42 | - | - |

8. GIMNAZIJOS FINANSAVIMAS, TURTAS, UGDYMO APLINKA

Gimnazija išlaikoma iš Vilniaus rajono savivaldybės biudžeto lėšų, skirtų pagal asignavimų valdytojo patvirtintą sąmatą. Ugdymo procesas finansuojamas iš valstybės biudžeto lėšų pagal suformuotą Mokinio krepšelį. 2017 metams buvo skirta 297270,00 Eurų Mokinio krepšeliui finansuoti. Iš jų:

* 1669,00 Eurų pedagogų kvalifikacijos tobulinimui;
* 397,00 Eurų mokinių pažintinei veiklai organizuoti;
* 291392,00 Eurų pedagogų darbo užmokesčiui ir socialinio draudimo įmokoms;
* 762,00 Eurų – ryšių paslaugoms (internetas, elektroninis dienynas);
* 3050,00 Eurų – spaudiniams;

Vilniaus rajono savivaldybės administracijos skirtos lėšos – 110000,00 Eurų gimnazijos patalpų remontui bei teritorijos tvarkymui.

Ugdymo procese naudojama įranga ir priemonės atitinka šiuolaikinius ugdymo reikalavimus, indėlis į gimnazijos infrastruktūrą, įrangos ir priemonių atnaujinimą garantuoja ugdymo šiuolaikiškumą ir kokybę. 2017 metais įsigijome mokymo priemonių, įrangos, reikalingos ugdymo procesui iš: sutaupytų Mokinio krepšelio lėšų – 23190,00 Eurų, projektiniai veiklai skirtų lėšų – 2000,00 Eurų, rėmėjų lėšų – 2455,00 Eurų.

Gimnazijoje sukurta ugdymo turiniui įgyvendinti tinkama mokymosi aplinka: įrengti matematikos ir fizikos, chemijos, muzikos ir informacinių technologijų, lenkų kalbos ir tikybos, istorijos ir geografijos, užsienio kalbų, biologijos, chemijos, lietuvių kalbos, menų, pradinio ugdymo, technologijų kabinetai. Yra aktų salė, pagalbos mokiniui specialistų kabinetas, maitinimo kambarys, aikštynas. Visi kabinetai, biblioteka, administracijos, psichologo ir logopedo, sveikatos priežiūros specialisto, mokytojų kambario kabinetai aprūpinti kompiuteriais, veikia vietinis tinklas ir internetas. Bibliotekoje įrengta 10 darbo vietų mokinių ir mokytojų darbui, iš jų 4 darbo vietos prie kompiuterio. Bibliotekoje, informacinių technologijų ir muzikos, pradinio ugdymo kabinetuose, logopedo ir psichologo bei mokytojų kambaryje yra spausdintuvai, kopijavimo aparatai.

9. GIMNAZIJOS PARTNERYSTĖS RYŠIAI

Siekiant tobulinti mokinių pasirengimą būsimai profesijai, įvairinti ugdymo procesą, skatinti mokinių bendradarbiavimą, mokinių ir mokytojų lyderystę, dalyvavimą projektuose, gimnazija 2017 metais bendradarbiavo su:

Balstogės universiteto Vilniaus filialo Ekonomikos – informatikos fakultetu, Vilniaus Gedimino technikos universitetu, Vilniaus komunalinių paslaugų mokykla, Lietuvos edukologijos universitetu, Bezdonių „Saulėtekio“ pagrindine mokykla, Buivydžių gimnazija, Bezdonių vaikų darželiu, Lenkijos Respublikos Varšuvos Vilniaus mylėtojų draugija, Lenkijos Respublikos Elko miesto draugija „Zacheusz“, Lenkijos Respublikos Vroclavo universitetu, Vilniaus rajono psichologine ir pedagogine tarnyba, Nemenčinės nuovados policija, Vilniaus miesto savivaldybės Visuomenės sveikatos biuru, Lenkiškų mokyklų mokytojų draugija Lietuvoje „Macierz Szkolna“, Lenkijos Respublikos Fundacija „Genealogia Polaków” Krokuvoje, Lenkijos Respublikos Fundacija „Pomoc Polakom na Wschodzie” Varšuvoje, Lenkijos Respublikos Draugija „Traugutt.org“ Gdanske.

10. VADOVO INDĖLIS, TOBULINANT MOKYKLOS VEIKLĄ

Siekiant gerinti komandinį darbą bei užtikrinti tinkamą darbinės informacijos sklaidą, organizavau metų pokalbius su gimnazijos darbuotojais, pasitarimus su pavaduotojais, gimnazijos darbo grupėmis.

Skatinau gimnazijos bendruomenės narius teikti informaciją apie gimnazijos veiklą rajoninėje spaudoje, gimnazijos bei rajono internetiniame puslapyje.

Sudariau sąlygas Vilniaus universiteto studentams atlikti pedagoginę praktiką. Vietos jaunimui sudarytos sąlygos sportuoti gimnazijos stadione.

Skatinau gimnazijos mokytojus, mokinius dalyvauti rajono, šalies, tarptautiniuose konkursuose, olimpiadose, projektų konkursuose ir kituose renginiuose. Partnerių kvietimu birželio mėnesį 20 asmenų gimnazijos mokinių ir mokytojų grupė praleido vasaros atostogas Lenkijoje (Krokuva-Velička-Zakopane–Vadovice – Celiny).

 Siekdama racionalaus ir produktyvaus bendravimo su mokinių tėvais, buvo organizuojami tėvų susirinkimai, susitikimai, atvirų durų dienos. Inicijavau renginius skirtus gimnazijos choro „Nuta“ jubiliejui paminėti bei gimnazijos patrono vardo suteikimo 20-mečiui paminėti. Renginiuose dalyvavo visa gimnazijos bendruomenė, gimnazijos partneriai, rėmėjai iš lenkijos Respublikos.

Subūriau specialistų, teikiančių pagalbą mokiniui, komandą, kurie padeda mokiniui jaustis saugiam gimnazijoje. Pagalbos mokiniui specialistai nuolat konsultavo mokinius, mokytojus, klasių auklėtojus bei mokinių tėvus.

Sudariau galimybę kiekvienam pedagogui tobulinti savo kvalifikaciją.

Inicijavau Mokinių vertinimo pasiekimų ir pažangos ugdymo procese tvarkos aprašo, Mokinių lankomumo apskaitos ir gimnazijos nelankymo prevencijos tvarkos aprašo, Elektroninio dienyno tvarkymo nuostatų, Švietimo pagalbos mokiniui teikimo tvarkos aprašo, Vaiko gerovės komisijos darbo organizavimo tvarkos aprašo, Ugdomosios veiklos stebėsenos tvarkos aprašo, Profesinio orientavimo tvarkos aprašo analizavimą, koregavimą, atnaujinimą.

Inicijavau Smurto ir patyčių prevencijos, intervencijos vykdymo gimnazijoje tvarkos aprašo, Darbuotojų veiklos vertinimo tvarkos aprašo parengimą. Pristačiau atnaujintus dokumentus gimnazijos bendruomenei.

Inicijavau gimnazijos strateginio veiklos plano 2015–2017 m. vykdymo analizės atlikimą už 2017 metus ir rezultatų pristatymą bendruomenei.

 Pristačiau gimnazijos veiklos įsivertinimo ataskaitą gimnazijos bendruomenei, Nacionalinių mokyklų vertinimo agentūrai.

Siekiant užtikrinti darbo apmokėjimo sistemos parengimą bei jos įgyvendinimą, parengiau Darbuotojų darbo apmokėjimo tvarkos aprašą, atnaujinau gimnazijos darbuotojų pareigybių aprašymus. Nustačiau gimnazijos darbuotojams metų užduotis.

Siekiant modernizuoti mokymosi aplinką ir kurti modernią ir patrauklią mokyklą, daug dėmesio skyriau gimnazijos kabinetų edukacinių aplinkų turtinimui. Mokomieji kabinetai aprūpinti būtinomis organizacinėmis priemonėmis ir įranga, mokytojai - šiuolaikinėmis mokymo priemonėmis, mokiniai - reikalingais mokymuisi vadovėliais.

I ir II gimnazijos aukšte įrengtos poilsio zonos. Kiekvienas bendruomenės narys turi vietą pasidėti darbo ar mokymosi priemones. Gimnazijos bendruomenė teigiamai vertina turimų priemonių naudingumą.

11. MOKYKLOS PROBLEMOS

1. Nėra sporto salės.

2. Trūksta patalpų priešmokyklinei grupei įsteigti.

|  |  |
| --- | --- |
| Direktorė  | Veslava Voinič |

SUDERINTA

Vilniaus r. Bezdonių Julijaus Slovackio

Gimnazijos tarybos

2018 m. vasario 20 d. posėdžio protokolu Nr. 2